འབྲུག་གི་རྒྱལ་དར་འདི་དབྱིབས་གྲུ་བཞི་སྦེ་ཡོདཔ་དང་ཕྱོགས་གཉིས་ལུ་གསེག་དྲ་སྦེ་བགོ་ཡོདཔ་ཨིན།ཕྱེ་གསེརཔོ་སྦེ་ལྟག་ལུ་ཡོད་མི་དེ་གིས་སྲིད་དང་མངའ་བདག་རྒྱལ་པོའི་བརྡ་མཚོན་ཚུ་སྟནམ་ཨིནམ་དང་འོག་ལུ་ཡོད་མི་ལི་ཝང་འདི་གིས་འབྲུག་པ་བཀའ་རྒྱུད་ཆོས་ལུགས་ཀྱི་བརྡ་མཚོན་ཚུ་གསལ་སྟོན་འབདཝ་ཨིན།འབྲུག་དཀརཔོ་སྦེ་ཡོད་མི་དེ་གིས་རྒྱལ་ཁབ་ཀྱི་མིང་དང་རྒྱལ་ཁབ་ཀྱི་རང་བཞིན་གཙང་མ་ཡོད་པའི་བརྡམཚོན་སྟོནམ་ཨིནམ་དང་འབྲུག་གི་ལག་པར་ནོར་བུ་ཡོད་མི་དེ་རྒྱལ་ཁབ་ནང་ལུ་རྒྱུ་ནོ་ལོངས་སྤྱོད་ཕུན་གསུམ་ཚོགས་པའི་རྟགས་ཨིན།འབྲུག་གི་རྒྱལ་དར་འདི་༡༩༤༧ལུ་མ་ཡུམ་ཆོས་ཉིད་དབང་མོ་མཆོག་གིས་གསར་བསྐྲུན་འབད་འབདཝ་ཨིནམ་དང་༡༩༥༦ལུ་ད་ལྟོའི་བཟོ་རྣམ་ལུ་ལེགས་བཅོས་འབད་འབདཝ་ཨིན།